b'\n_START_ARTICLE_\nJaj\xc4\x8dnikov folikel\n_START_SECTION_\nZgradba\n_START_PARAGRAPH_\nJaj\xc4\x8dnikov folikel sestavljajo naslednje celice: oocit, celice granuloze in celice notranje in zunanje teke.\n_START_SECTION_\nOocit\n_START_PARAGRAPH_\nVsak mesec se iz jaj\xc4\x8dnikov sprosti zrelo jaj\xc4\x8dece, imenovano oocit. Folikel je anatomska struktura, v kateri primarni oocit zori. Jedro nezrele jaj\xc4\x8dne celice imenujemo zarodni me\xc5\xa1i\xc4\x8dek (glejte sliko).\n_START_SECTION_\nZrnati sklad\n_START_PARAGRAPH_\nCelice granuloze obdajajo oocit in tvorijo okoli njega zrnati sklad (granulozo). \xc5\xa0tevilo celic granuloze se pove\xc4\x8duje sorazmerno z vi\xc5\xa1anjem ravni gonadotropinov v krvi ter zmanj\xc5\xa1uje v prisotnosti testosterona. Proizvajajo peptide, ki so vklju\xc4\x8deni v uravnavanje tvorbe jaj\xc4\x8dnikovih hormonov. Folikle spodbujajo\xc4\x8di hormon inducira izra\xc5\xbeanje receptorjev za luteinizirajo\xc4\x8di hormon na povr\xc5\xa1ini celic granuloze; \xc4\x8de se luteinizirajo\xc4\x8di hormon iz krvnega obtoka ve\xc5\xbee na te receptorje, se proliferacija zaustavi.\n_START_SECTION_\nTeka\n_START_PARAGRAPH_\nCelice granuloze obdaja tanka plast zunajceli\xc4\x8dnega matriksa ter folikularna bazalna membrana. Na drugi strani bazalne membrane se nahajata notranja in zunanja teka.'